section_heading: Početak radnje (Los Santos)
paragraph_text: Uskoro Grove Street Familiesi dogovore velik obračun s Ballasima ispod autocestovne petlje na sjeveru grada. Na islasku iz Sweetove kuće, CJ-a na mobitel nazove Cesar, koji ga čeka ispod autoceste, s viješću da treba nešto hitno vidjeti. Kad CJ dođe do tamo, vidi kako Big Smoke i Ryder sklapaju posao s Ballasima i korumpiranim policajcima, a iz garaže izlazi zeleni Sabre, auto iz kojeg su navodno pucali na CJ-evu majku. Sav izbezumljen, sjeti se dogovorenog sukoba između bandi i pojuri do drugog kraja grada. Kad stigne do tamo, bande su na vrhuncu sukoba, a Sweet je ranjen u rame. CJ zajedno s ostalim preživjelim članovima GSF-a ubije većinu Ballasa. Odjednom dolazi policija, preostali se banditi razbježe, a CJ se preda.